Gradsko vijeće Grada Delnica, na temelju članka 3. Zakona o plaćama u lokalnoj i područnoj (regionalnoj) samoupravi (NN 28/10, 10/23), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. Statuta Grada Delnica (SN GD 02/21), na prijedlog gradonačelnice, na sjednici održanoj 30. studenog 2023. godine donijelo je

**ODLUKU O KOEFICIJENTU I OSNOVICI ZA OBRAČUN PLAĆE GRADONAČELNIKA**

**Članak 1.**

(1) Ovom Odlukom određuju se osnovica i koeficijent za obračun plaće gradonačelnika (u nastavku teksta: dužnosnik), koji dužnost obavlja profesionalno kao i njegova druga prava iz radnog odnosa.

(2) Izrazi koji se koriste u ovoj Odluci za osobe u muškom rodu, upotrijebljeni su neutralno i odnose se na muške i ženske osobe.

**Članak 2.**

Plaću dužnosnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

**Članak 3.**

Visina koeficijenata za obračun plaće gradonačelnika iznosi 4,55.

**Članak 4.**

Visina osnovice jednaka je osnovici za izračun plaće državnih dužnosnika.

**Članak 5.**

(1) Za vrijeme obnašanja dužnosti dužnosnik ima, osim prava na plaću, pravo na staž osiguranja i ostvaruje prava iz zdravstvenog i mirovinskog osiguranja te ima pravo na naknadu stvarnih materijalnih troškova nastalih u svezi s obnašanjem dužnosti (troškova prijevoza, dnevnica i drugih troškova vezanih za službeno putovanje) u visini propisanoj aktima koji se primjenjuju na službenike i namještenike u upravnim tijelima Grada.

(2) Za vrijeme obnašanja dužnosti, dužnosnik ima pravo na korištenje službenog automobila, mobilnog uređaja i prijenosnog računala u vlasništvu Grada za službene potrebe, sukladno aktima Grada.

**Članak 6.**

Rješenja o utvrđivanju plaće te drugih prava dužnosnika iz radnog odnosa donosi pročelnik upravnog tijela nadležan za kadrovske poslove.

**Članak 7.**

Danom stupanja na snagu ove odluke prestaju vrijediti Odluke o plaći i drugim pravima gradonačelnika i zamjenika gradonačelnika iz radnog odnosa (SN PGŽ 20/10 i 6/15).

**Članak 8.**

Ova Odluka stupa na snagu 1. siječnja 2024. godine, a objavit će se u „Službenim novinama Grada Delnica“.

KLASA: 120-01/23-01/01

URBROJ: 2170-6-50-1-23-1

Delnice, 30. studenog 2023. godine

Gradsko vijeće Grada Delnica

Predsjednica

Ivana Pečnik Kastner, v.r.